คำสั่งการประปานครหลวงคำสั่งการประปานครหลวงที่ ๒๐๐/๒๕๔๙เรื่อง หลักเกณฑ์วิธีปฏิบัติและอัตราค่าใช้จ่ายในการติดตั้งประปาใหม่[๑] โดยที่เป็นการสมควรปรับปรุงหลักเกณฑ์วิธีปฏิบัติและอัตราค่าใช้จ่ายในการติดตั้งประปาใหม่ให้เหมาะสม สอดคล้องกับการให้บริการอาศัยอำนาจตามความในข้อ ๕ ของข้อบังคับการประปานครหลวง ฉบับที่ ๑๑๖ ว่าด้วยการบริการจัดส่งจำหน่ายและการใช้น้ำประปา พ.ศ. ๒๕๔๓ แก้ไขเพิ่มเติมโดยข้อบังคับการประปานครหลวง ฉบับที่๑๒๔ ว่าด้วยการบริการจัดส่ง จำหน่าย และการใช้น้ำประปา พ.ศ. ๒๕๔๘ (แก้ไขเพิ่มเติม ฉบับที่๑๑๖ ครั้งที่ ๑) และข้อ ๑๐ ของระเบียบการประปานครหลวง ฉบับที่ ๕๐ ว่าด้วยการติดตั้งประปา(พ.ศ. ๒๕๔๙) จึงกำหนดหลักเกณฑ์ วิธีปฏิบัติและอัตราค่าใช้จ่ายในการติดตั้งประปาใหม่ไว้ดังนี้๑.กรณีทั่วไป๑.๑กรณีที่ไม่ต้องวางท่อจ่ายน้ำ ให้คิดค่าใช้จ่ายในการวางท่อแยกและติดตั้งมาตรวัดน้ำตามอัตราค่าใช้จ่ายเหมาจ่ายในการติดตั้งประปาใหม่ตามเอกสารหมายเลข ๑ แนบท้ายคำสั่งนี้๑.๒กรณีที่ต้องวางท่อจ่ายน้ำ ให้คิดค่าใช้จ่าย ดังนี้๑.๒.๑การประปานครหลวงจะช่วยลงทุนค่าใช้จ่ายในการก่อสร้างวางท่อจ่ายน้ำสูงสุดตามจำนวนและขนาดมาตรวัดน้ำที่ขอติดตั้งประปาใหม่ตามเอกสารหมายเลข ๒ แนบท้ายคำสั่งนี้หากค่าใช้จ่ายในการก่อสร้างวางท่อจ่ายน้ำสูงกว่าเงินที่การประปานครหลวงช่วยลงทุน ให้คิดค่าใช้จ่ายส่วนที่เกินรวมเข้ากับค่าติดตั้งประปาใหม่ด้วยสำหรับผู้ที่ขอติดตั้งประปาใหม่ภายหลังแต่ไม่เกิน ๑ ปี นับจากวันที่จ่ายน้ำให้ผู้ขอติดตั้งประปาใหม่ตามวรรคแรก ให้คิดค่าใช้จ่ายในการก่อสร้างวางท่อจ่ายน้ำเฉลี่ยต่อรายส่วนที่เกินรวมกับค่าติดตั้งประปาใหม่ด้วย๑.๒.๒กรณีที่ไม่สามารถดำเนินการตาม ๑.๒.๑ หากสำนักงานประปาสาขาพิจารณาเห็นว่าการประปานครหลวงสมควรจะลงทุนวางท่อจ่ายน้ำในบริเวณนั้นให้สำนักงานประปาสาขาจัดทำรายละเอียดเป็นโครงการ โดยการประปานครหลวงจะช่วยลงทุนไม่เกินร้อยละ๕๐ ของค่าใช้จ่ายในการก่อสร้างวางท่อจ่ายน้ำทั้งหมด และนำเสนอรองผู้ว่าการ (บริการ)พิจารณาอนุมัติ๑.๒.๓ค่าวางท่อแยกและติดตั้งมาตรวัดน้ำตาม ๑.๒.๑ และ ๑.๒.๒ ให้คิดค่าใช้จ่ายตามเอกสารหมายเลข๑ แนบท้ายคำสั่งนี้๒.กรณีเป็นหมู่บ้านหรือชุมชน๒.๑กรณีที่หมู่บ้านหรือชุมชนมีระบบประปาและมีระบบท่อจ่ายน้ำของตนเองการประปานครหลวงจะช่วยลงทุนค่าใช้จ่ายในการก่อสร้างวางท่อจ่ายน้ำเฉพาะส่วนที่จะต้องปรับปรุงระบบท่อให้สมบูรณ์ตามหลักเกณฑ์ใน ๑.๒ สำหรับค่าวางท่อแยกและติดตั้งมาตรวัดน้ำให้คิดค่าใช้จ่ายตามเอกสารหมายเลข๑ แนบท้ายคำสั่งนี้๒.๒กรณีที่หมู่บ้านหรือชุมชนไม่มีระบบท่อ หรือไม่พร้อมที่จะปรับปรุงระบบท่อให้สมบูรณ์ตามมาตรฐานของการประปานครหลวงให้คณะกรรมการหมู่บ้านหรือผู้แทนชุมชนยื่นขอติดตั้งมาตรวัดน้ำหลัก ซึ่งการประปานครหลวงจะคิดค่าใช้จ่ายเฉพาะค่าบริการติดตั้งมาตรวัดน้ำค่าท่อและอุปกรณ์ยกเว้นค่ามาตรวัดน้ำหลักกับยกเว้นค่าบริการรายเดือนและอัตราค่าใช้น้ำขั้นต่ำสำหรับมาตรวัดน้ำหลักสำหรับเงินประกันการใช้น้ำให้เป็นไปตามประกาศของการประปานครหลวงว่าด้วยการนั้น๒.๓การคิดค่าน้ำประปา๒.๓.๑กรณีตามข้อ ๒.๑ ให้เรียกเก็บจากผู้ใช้น้ำแต่ละบ้าน โดยคิดอัตราค่าน้ำประปาตามประเภทการใช้น้ำตามสภาพการใช้จริง๒.๓.๒กรณีตามข้อ ๒.๒ ให้คำนวณเพื่อคิดค่าน้ำประปาโดยให้ใช้จำนวนครัวเรือนผู้ใช้น้ำประปาในหมู่บ้านหรือชุมชนไปหารจำนวนน้ำประปารวมที่ใช้ไปแต่ละเดือนหากผลหารไม่เกิน ๓๐ ลูกบาศก์เมตรต่อครัวเรือน ให้คิดค่าน้ำประปาตามอัตราเช่นเดียวกับผู้ใช้น้ำประปารายเดี่ยวประเภทที่พักอาศัยที่ใช้น้ำไม่เกิน๓๐ ลูกบาศก์เมตร แล้วรวมกลับเป็นค่าน้ำประปาทั้งหมดเรียกเก็บจากคณะกรรมการหมู่บ้านหรือผู้แทนชุมชนหากนำจำนวนครัวเรือนผู้ใช้น้ำประปาในหมู่บ้านหรือชุมชนไปหารจำนวนน้ำประปารวมที่ใช้ไปแต่ละเดือนแล้วผลหารเกิน ๓๐ ลูกบาศก์เมตรต่อครัวเรือน ส่วนที่เกินให้คิดตามอัตราขายเหมา (Bulk Sale) ประเภท ๑ แล้วรวมกับค่าน้ำประปาที่คำนวณได้ตามวรรคหนึ่งเป็นค่าน้ำประปาทั้งหมดเพื่อเรียกเก็บจากคณะกรรมการหมู่บ้านหรือผู้แทนชุมชน๓.กรณีเป็นหมู่บ้านจัดสรร๓.๑หมู่บ้านจัดสรรใหม่ ผู้จัดสรรต้องรับผิดชอบเสียค่าใช้จ่ายในการวางท่อจ่ายน้ำภายในที่ดินจัดสรรทั้งหมดในบริเวณหมู่บ้านจัดสรรตามแบบแปลนมาตรฐานและหลักเกณฑ์ที่การประปานครหลวงกำหนด หรือตามที่ได้รับความเห็นชอบจากการประปานครหลวงโดยเสียค่าใช้จ่ายให้แก่การประปานครหลวงเฉพาะค่าตรวจแบบหรือออกแบบและควบคุมการก่อสร้างในอัตราร้อยละ๘ ของค่าใช้จ่ายในการวางท่อทั้งหมด และต้องขอติดตั้งประปาใหม่จำนวนไม่น้อยกว่าร้อยละ๓๐ ของจำนวนแปลงที่วางท่อจ่ายน้ำผ่าน หากจำนวนที่ขอติดตั้งประปาใหม่น้อยกว่าเกณฑ์ดังกล่าวจะต้องติดตั้งมาตรวัดน้ำหลัก โดยการประปานครหลวงยกเว้นค่ามาตรวัดน้ำหลัก และจะทำการยกเลิกมาตรวัดน้ำหลักเมื่อการประปานครหลวงวางท่อจ่ายน้ำเข้าไปในบริเวณดังกล่าวแล้ว๓.๒หมู่บ้านจัดสรรเก่าที่มีระบบประปาและระบบท่อจ่ายน้ำเดิมอยู่แล้ว ให้คิดค่าใช้จ่ายในการบรรจบท่อจ่ายน้ำและหรือปรับปรุงท่อจ่ายน้ำดังนี้๓.๒.๑กรณีระบบประปาและระบบท่อจ่ายน้ำเดิม ก่อสร้างตามมาตรฐานของการประปานครหลวงผู้จัดสรรต้องเสียค่าใช้จ่ายในการขอบรรจบท่อจ่ายน้ำประปาเข้าสู่หมู่บ้านจัดสรรและจะต้องติดตั้งมาตรวัดน้ำหลักด้วยเพื่อคิดส่วนต่างระหว่างมาตรวัดน้ำหลักกับมาตรวัดน้ำย่อย เป็นเวลาอย่างน้อย ๓ เดือนโดยการประปานครหลวงยกเว้นค่ามาตรวัดน้ำหลัก ทั้งนี้ ผู้จัดสรรจะต้องดำเนินการยกเลิกเส้นท่อแยกเข้าบ้านสำหรับบ้านทุกหลังที่ไม่ชำระค่าติดตั้งประปาใหม่ก่อนยกเลิกมาตรวัดน้ำหลัก และจะต้องยกเลิกและอุดกลบบ่อบาดาลตามระเบียบหรือวิธีปฏิบัติของกรมทรัพยากรน้ำบาดาล๓.๒.๒กรณีระบบประปาและระบบท่อจ่ายน้ำเดิมไม่ได้มาตรฐานของการประปานครหลวง๓.๒.๒.๑หากเป็นหมู่บ้านจัดสรรที่ยังไม่ได้จดทะเบียนเป็นนิติบุคคล หมู่บ้านจัดสรรหรือเป็นหมู่บ้านจัดสรรที่ดำเนินการมาไม่เกิน๑๐ ปี ผู้จัดสรรต้องเสียค่าใช้จ่ายปรับปรุงระบบท่อจ่ายน้ำให้ได้มาตรฐานของการประปานครหลวงก่อนจึงจะขอบรรจบท่อจ่ายน้ำประปาเข้าหมู่บ้านได้ พร้อมขอติดตั้งประปาใหม่ได้๓.๒.๒.๒หากเป็นหมู่บ้านจัดสรรที่จดทะเบียนเป็นนิติบุคคลบ้านจัดสรรแล้วหรือเป็นหมู่บ้านจัดสรรที่ดำเนินการมาเกินกว่า๑๐ ปีขึ้นไป การประปานครหลวงจะช่วยลงทุนค่าใช้จ่ายในการก่อสร้างวางท่อจ่ายน้ำตามหลักเกณฑ์ในข้อ๑๓.๓การคิดค่าน้ำประปา๓.๓.๑สำหรับมาตรวัดน้ำย่อยให้เรียกเก็บจากผู้ใช้น้ำแต่ละบ้าน โดยให้คิดอัตราค่าน้ำประปาตามประเภทการใช้น้ำตามสภาพการใช้จริง๓.๓.๒สำหรับมาตรวัดน้ำหลักให้เรียกเก็บจากผู้จัดสรรหรือนิติบุคคลหมู่บ้านจัดสรรแล้วแต่กรณี โดยให้คิดค่าน้ำจากจำนวนน้ำที่ผ่านมาตรวัดน้ำหลักเกินจากจำนวนน้ำที่ผ่านมาตรวัดน้ำย่อยรวมกันตามอัตราขายเหมา (BulkSale) ประเภท ๑ โดยให้ยกเว้นค่าบริการรายเดือน และอัตราค่าใช้น้ำขั้นต่ำสำหรับมาตรวัดน้ำหลัก๔.ให้รองผู้ว่าการ (บริการ) เป็นผู้มีอำนาจวินิจฉัยชี้ขาดปัญหาที่เกิดจากการปฏิบัติตามคำสั่งนี้และมีอำนาจกำหนดวิธีปฏิบัติเพิ่มเติมเพื่อให้เป็นไปตามคำสั่งนี้ทั้งนี้ตั้งแต่วันที่ ๕ มิถุนายน พ.ศ. ๒๕๔๙ เป็นต้นไป และให้ยกเลิกคำสั่งการประปานครหลวงที่๑๖/๒๕๔๘ ลงวันที่ ๒๔ มกราคม พ.ศ. ๒๕๔๘บทเฉพาะกาล สำหรับหมู่บ้านจัดสรรใหม่ตามข้อ๓.๑ ที่ได้ยื่นคำขอติดตั้งประปาพร้อมแบบแปลนการวางท่อจ่ายน้ำภายในที่ดินจัดสรรไว้แล้วตามคำสั่งการประปานครหลวงที่ ๑๖/๒๕๔๘ สั่ง ณ วันที่ ๒๔ มกราคม พ.ศ. ๒๕๔๘ ก่อนคำสั่งฉบับนี้มีผลใช้บังคับให้คิดค่าตรวจแบบหรือออกแบบและควบคุมการก่อสร้างตามที่กำหนดไว้ในคำสั่งการประปานครหลวงที่๑๖/๒๕๔๘สั่ง ณ วันที่ ๕ มิถุนายนพ.ศ. ๒๕๔๙วิทิต อาวุชานนท์ผู้ว่าการการประปานครหลวง[เอกสารแนบท้าย]๑.เอกสารหมายเลข ๑ แนบท้ายคำสั่งการประปานครหลวงที่ ๒๐๐/๒๕๔๙ สั่ง ณ วันที่ ๕ มิถุนายน๒๕๔๙ อัตราค่าใช้จ่ายเหมาจ่ายในการติดตั้งประปาใหม่ สำหรับมาตราวัดน้ำ Æ ๑/๒ นิ้ว ถึง Æ ๑๒ นิ้ว๒.เอกสารหมายเลข ๒ แนบท้ายคำสั่งการประปานครหลวงที่ ๒๐๐/๒๕๔๙ สั่ง ณ วันที่ ๕ มิถุนายน๒๕๔๙อัตราค่าการช่วยลงทุนค่าใช้จ่ายวางท่อจ่ายน้ำสูงสุดที่การประปานครหลวงจะลงทุนให้แก่ผู้ขอใช้น้ำในการติดตั้งประปาใหม่สำหรับมาตรวัดน้ำÆ ๑/๒ นิ้ว ถึง Æ ๑๒ นิ้ว(ดูข้อมูลจากภาพกฎหมาย)นันทนา/ผู้จัดทำ๒๑ สิงหาคม ๒๕๔๙สุเมธ/ปรับปรุง๑๗ กรกฎาคม ๒๕๕๘[๑] ราชกิจจานุเบกษาเล่ม ๑๒๓/ตอนที่ ๘๐ ง/หน้า ๑๙๑/๑๗ สิงหาคม ๒๕๔๙